Source: https://www.zakonypreludi.sk/zz/1993-170
Timestamp: 2020-01-28 17:59:22+00:00

Document:
170/1993 Z. z. Nariadenie vlády Slovenskej republiky o poskytovaní náhrad niektorých výdavkov zamestnancom zahranič... | Aktuálne znenie
Nariadenie vlády č. 170/1993 Z. z.Nariadenie vlády Slovenskej republiky o poskytovaní náhrad niektorých výdavkov zamestnancom zahraničnej služby
(v znení č. 189/1996 Z. z., 87/2002 Z. z.)
Čiastka 45/1993
Platnosť od 01.08.1993 do30.06.2002
§ 2 - Náhrada výdavkov spojených s pobytom manželky (manžela)
§ 3 - Preprava osobných vecí
§ 4 - Zabezpečenie ubytovania a náhrada výdavkov na vybavenie bytu
§ 5 - Ceny služieb spojených s užívaním bytu
§ 6 - Náhrada výdavkov spojených s doplnením šatníka a s dovybavením domácnosti
§ 6a - Vzdelávanie detí zamestnanca
§ 6b - Náhrada liečebných výdavkov
o poskytovaní náhrad niektorých výdavkov zamestnancom zahraničnej služby
Vláda Slovenskej republiky podľa § 267 ods. 1 písm. b) Zákonníka práce a § 24 zákona č. 119/1992 Zb. o cestovných náhradách nariaďuje:
Toto nariadenie upravuje poskytovanie náhrad niektorých výdavkov zamestnancom, ktorých miesto výkonu práce je v zahraničí a ktorí sú odmeňovaní podľa osobitného predpisu1a) (ďalej len „zamestnanec“).
Náhrada výdavkov spojených s pobytom manželky (manžela)
(1) Zamestnancovi, ktorého manželka (manžel) nasleduje do miesta výkonu práce, ktoré je podľa pracovnej zmluvy v zahraničí, patrí mesačne suma vo výške 20 % z valutovej časti zahraničného platu vypočítanej podľa osobitného predpisu1).
(2) Náhrada podľa odseku 1 patrí len za obdobie, v ktorom sa manželka (manžel) zamestnanca zdržiava v mieste výkonu práce zamestnanca.
(3) Náhrada podľa odseku 1 nepatrí, ak manželka (manžel) zamestnanca je osobou samostatne zárobkovo činnou alebo má iný príjem zo závislej činnosti s výnimkou, ak manželka (manžel) zamestnanca uzavrie so zamestnávateľom zamestnanca pracovný pomer na kratší pracovný čas. V tom prípade sa náhrada určená podľa odseku 1 kráti úmerne k dĺžke pracovného času.
(1) Zamestnávateľ uhradí zamestnancovi a osobám, ktoré s ním žijú spoločne v domácnosti, výdavky spojené s prepravou osobných vecí na miesto výkonu práce v zahraničí a späť do miesta trvalého bydliska. Spôsob prepravy určí zamestnávateľ.
(2) Hmotnostné limity na prepravu osobných vecí vrátane obalu sa určujú takto:
Teritórium Rodinný stav zamestnanca
európske krajiny 250 kg 400 kg
mimoeurópske krajiny 350 kg 600 kg
(3) Hmotnostný limit sa zvýši o 80 kilogramov na každé vyživované dieťa2).
(4) Ak prepravca určí úhradu za prepravu v objemových jednotkách, použije sa prepočítací pomer - jeden meter kubický rovná sa 200 kilogramov.
(5) Zamestnávateľ okrem výdavkov spojených s prepravou uhradí zamestnancovi
a) úhradu za zhotovenie primeraného prepravného obalu,
b) správne poplatky spojené s prepravou,
c) poistné spojené s prepravou.
Zabezpečenie ubytovania a náhrada výdavkov na vybavenie bytu
(1) Zamestnávateľ na vlastné náklady zabezpečí zamestnancovi a osobám, ktoré s ním žijú spoločne v domácnosti, primerané ubytovanie.
(2) Zamestnávateľ poskytne zamestnancovi, jeho manželke a vyživovaným deťom2), ktoré s ním žijú spoločne v domácnosti, štandardné vybavenie bytu.
(3) Norma štandardného vybavenia bytu zamestnanca je uvedená v prílohe č. 1 tohto nariadenia.
(4) Zamestnávateľ môže zamestnancovi poskytnúť za úhradu prvky nadštandardného vybavenia bytu.
Ceny služieb spojených s užívaním bytu
(1) Zamestnanec uhrádza zo svojho príjmu zamestnávateľovi jedenkrát mesačne ceny služieb spojené s užívaním bytu.
(2) Úhradami spojenými s užívaním bytu sa na účely tohto nariadenia rozumejú najmä úhrady za
a) elektrickú energiu,
b) vykurovanie a chladenie,
c) vodu a jej dodávku,
d) plyn a jeho dodávku,
e) drobné opravy bytového zariadenia,
f) užívanie spoločného vybavenia objektov a priestorov (napríklad práčovňa, káblová televízia, bazén, telefón).
Náhrada výdavkov spojených s doplnením šatníka a s dovybavením domácnosti
(1) Zamestnávateľ uhradí zamestnancovi jednorazovo sumu na náhradu výdavkov spojených s doplnením ošatenia, obuvi a s dovybavením domácnosti kuchynským zariadením s výnimkou elektrospotrebičov, ktoré budú používané v zahraničí (ďalej len „vybavovací príspevok“).
(2) Výška vybavovacieho príspevku podľa odseku 1 pre jednotlivé funkcie1) je uvedená v prílohe č. 2 tohto nariadenia.
(3) Vybavovací príspevok určený podľa odseku 2 sa vyplatí v slovenskej mene.
(4) Vybavovací príspevok určený podľa odseku 2 sa zvýši o 2 000 Sk na každé vyživované dieťa, ktoré nasleduje zamestnanca na miesto výkonu práce v zahraničí.
(5) Ak od posledného výkonu práce v zahraničí uplynuli menej ako štyri roky, vybavovací príspevok vrátane zvýšenia podľa odseku 4 sa neposkytne; ak uplynuli viac ako štyri roky a menej ako sedem rokov, poskytne sa vybavovací príspevok vo výške 50 % z poskytnutého vybavovacieho príspevku; ak uplynulo viac ako 7 rokov, poskytne sa zamestnancovi vybavovací príspevok opätovne.
(6) Zamestnancovi povýšenému v priebehu vycestovania alebo pri ďalšom vycestovaní, ak sa na neho vzťahuje odsek 5, sa vykoná doplatok rozdielu vyplývajúceho z jeho predchádzajúceho a terajšieho zaradenia.
(7) Zamestnanec, ktorý bol z akéhokoľvek dôvodu odvolaný späť na územie Slovenskej republiky skôr, ako uplynul jeden rok od dátumu jeho vycestovania, je povinný vrátiť pomernú časť vybavovacieho príspevku v čiastke 1/12 za každý mesiac, ktorý chýba do doby jedného roku. Táto povinnosť neplatí, ak došlo k odvolaniu z dôvodov hodných osobitného zreteľa (napr. pre chorobu).
(1) Zamestnávateľ uhradí zamestnancovi rozdiel medzi preukázanými výdavkami vynaloženými na nevyhnutnú a neodkladnú zdravotnú starostlivosť poskytnutú v mieste výkonu práce zamestnanca a úhradou, ktorú mu zdravotná poisťovňa uhradila podľa osobitného predpisu.2a) Zamestnávateľ uhradí zamestnancovi rozdiel medzi preukázanými výdavkami vynaloženými na nevyhnutnú a neodkladnú zdravotnú starostlivosť poskytnutú aj jeho manželke alebo manželovi a ich vyživovaným deťom,2) ktoré s ním žijú spoločne v domácnosti v mieste výkonu práce zamestnanca, a úhradou, ktorú im zdravotná poisťovňa uhradila podľa osobitného predpisu.2a)
(2) Náhrada sa vyplatí v mene, v ktorej zamestnanec uhradil liečebné výdavky.
(2) Ak zamestnávateľ pred účinnosťou tohto nariadenia pri posudzovaní žiadosti o náhradu liečebných výdavkov vynaložených na nevyhnutnú a neodkladnú zdravotnú starostlivosť postupoval v súlade s § 6b ods. 1, považuje sa tento postup za postup podľa tohto nariadenia.
Preddavky na náhrady poskytnuté zamestnancom zahraničnej služby za obdobie od 1. januára 1993 sa vyúčtujú podľa tohto nariadenia.
Príloha č. 1 nariadenia vlády Slovenskej republiky č. 170/1993 Z. z.
Norma štandardného vybavenia bytu
A. Štandardné vybavenie bytu vedúceho misie3)
1. Predsieň (vstupná hala)
a) podlahová krytina alebo koberec,
b) záclony a závesy vrátane závesnej konzoly,
c) vešiaková stena so zrkadlom,
d) skrinka na obuv,
e) odkladacie skrinky alebo police,
f) osvetľovacie teleso,
a ak to vyžaduje povaha priestoru, k vybaveniu ďalej patrí
g) sedacia súprava vrátane konferenčného stolíka,
h) kvety a kvetinové stolčeky,
i) textílie.
a) nástenná toaletná skrinka so zrkadlom,
b) skrinka na hygienické potreby,
c) rohožka alebo predložka,
d) osvetľovacie teleso.
c) kuchynská linka s odsávačom pary a osvetlením,
d) odkladacie skrinky alebo police,
e) chladnička s mrazničkou,
f) sporák s grilom,
g) stôl a potrebný počet stoličiek,
h) osvetľovacie teleso.
4. Jedáleň
c) jedálenský stôl a potrebný počet stoličiek,
d) kompletný stolovací servis (podľa počtu stoličiek),
e) kompletná súprava skla a porcelánu (podľa počtu stoličiek),
f) odkladací a servírovací stolík,
g) luster a stojanové osvetľovacie teleso,
h) ozdobné sklo, keramika a obrazy,
i) záclony, závesy a iné textílie vrátane závesných konzol.
5. Obývacia izba
b) sedacia súprava vrátane konferenčného stolíka,
c) obývacia stena alebo skrinková zostava,
d) barový (alebo servírovací) stolík,
e) kvety a kvetinové stolčeky,
f) záclony, závesy a iné textílie vrátane závesných konzol,
h) ozdobné sklo, reprezentačná keramika a obrazy.
c) lôžko alebo dvojlôžko s úložným priestorom,
d) skrinky na vankúše a paplóny,
e) odkladacie stolčeky,
f) toaletný stolík so zrkadlom,
g) skrine alebo odkladacia skrinková zostava,
h) osvetľovacie telesá a nočné lampy.
7. Izba pre deti (vybavenie závisí od počtu detí)
c) posteľ s úložným priestorom,
d) pracovný stolík a stolička,
e) knihovnička,
f) skriňa na šaty,
g) odkladací stolík,
h) osvetľovacie teleso a nočná lampa.
Pri väčšom počte miestností sa tieto miestnosti vybavia zariadením podľa charakteru ich využitia s prihliadnutím na uvedené normy.
8. K vybaveniu vedúceho misie ďalej patrí:
a) 1 farebný televízor,
b) 1 videorekordér,
c) 1 audiosúprava s dvoma reproduktormi,
d) 1 automatická práčka,
e) 1 vysávač,
f) 1 kuchynský robot (alebo samostatné stroje).
B. Štandardné vybavenie bytu ostatných zamestnancov
f) osvetľovacie teleso.
d) jedálenský stôl a potrebný počet stoličiek,
e) záclony, závesy a iné textílie vrátane závesných konzol,
f) luster a stojanové osvetľovacie teleso.
h) osvetľovacie teleso, nočné lampy.
6. Izba pre deti (vybavenie závisí od počtu detí)
7. K vybaveniu bytu zamestnanca povereného tlačovou a informačnou činnosťou ďalej patrí
a) 1 videorekordér,
b) 1 farebný televízor,
c) 1 audiosúprava s dvoma reproduktormi.
C. V krajinách, ktoré sú označené ako klimaticky obťažné4), patria k štandardnému vybaveniu bytu klimatizátory, a to jeden do každej obytnej miestnosti.
Príloha č. 2 nariadenia vlády Slovenskej republiky č. 170/1993 Z. z.
Výška vybavovacieho príspevku (v slovenských korunách)
Diplomatické funkcie Suma
mimoriadny vyslanec a splnomocnený minister 19 000
veľvyslanecký (vyslanecký) radca
vojenský a letecký atašé
pridelenec obrany 17 000
prvý veľvyslanecký (vyslanecký) tajomník 15 000
druhý veľvyslanecký (vyslanecký) tajomník
zástupca vojenského a leteckého atašé 13 000
treti veľvyslanecký (vyslanecký) tajomník
veľvyslanecký (vyslanecký) atašé 11 000
obchodný atašé
letecký atašé
policajný atašé 11 000
Administratívno-technické funkcie Suma
odborný referent poradca
samostatný referent 9 000
odborný technický pracovník 7 000
administrativno-technický pracovník 6 000
prevádzkový pracovník 5 000
1) Nariadenie vlády Slovenskej republiky č. 169/1993 Z. z. o platových pomeroch zamestnancov zahraničnej služby.
1a) Zákon č. 143/1992 Zb. o plate a odmene za pracovnú pohotovosť v rozpočtových a v niektorých ďalších organizáciách a orgánoch v znení neskorších predpisov.
2) § 12 ods. 6 zákona č. 366/1999 Z. z. o daniach z príjmov v znení neskorších predpisov
2a) Zákon Národnej rady Slovenskej republiky č. 98/1995 Z. z. o Liečebnom poriadku.Zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.
4) Vyhláška ministerstiev zdravotníctva a zahraničných vecí č. 75/1967 Zb. o dodatkovej dovolenke pracovníkov, ktorí vykonávajú zdraviu škodlivé alebo zvlášť obťažné práce, a o náhrade za stratu na zárobku po skončení pracovnej neschopnosti pri niektorých chorobách z povolania v znení neskorších predpisov.

References: § 2

§ 3

§ 4

§ 5

§ 6

§ 6

§ 6
 § 267
 § 24
 § 6
 § 12